Søndag blev der traditionen tro afholdt Grøn Koncert i Aalborg. Politiet var til stede under hele koncerten og oplevede generelt en god koncertstemning. En kvindelig gæst fik sig dog en ubehagelig oplevelse under koncerten. Hun blev ifølge politiet overfaldet og fik efterfølgende stjålet sin mobiltelefon. Det er foreløbig det eneste, politiet har meldt ud. Politiet arbejder videre med efterforskningen af sagen i løbet af mandag. Omkring 18.000 mennesker var inde på pladsen for at følge årets Grøn Koncert.

Referat:
Selvom koncerten forløb stille og roligt for de fleste, sneg der sig en ubehagelig oplevelse ind for én af gæsterne.